Schütze

Schütze ass dat däitscht Wuert fir Schëtz. Ursprénglech gouf et benotzt fir Bouschëtzen, am Éischte Weltkrich war et dunn deen ënneschsten Déngschtgrad an den däitsche Maschinnegewier-Unitéiten. Am Zweete Weltkrich gouf et deen Déngschtgrad och bei der Waffen-SS. Hautdesdaags ass et ëmmer nach deen ënneschtsten Déngschtgrad an den däitsche Sträitkräften, mam Nato Code OR-1.

No dräi Méint gëtt e Schütze am Reegelfall Gefreiter.

Den Déngschtgrad gëtt et tel quel ënner deem Numm bei den däitsche Ravitaillements-, Feldjeeër-, ABC-Ofwier-, Opklärungs- a Maintenancetruppen. Déi meescht Truppegattunge vun der Bundeswehr gebrauchen awer en aneren Numm fir dësen Déngschtgrad, z. B. Panzergrenadier (Panzergrenadiertruppen), Funker (Kommunikatiounstruppen), Flieger (Loftwaff) oder Matrose (Marinn).

Kategorie:Zaldoten